CELEX: 32022R0022
Language: bg
Date: 2022-01-10 00:00:00
Title: Регламент за изпълнение (ЕС) 2022/22 на Съвета от 10 януари 2022 година за прилагане на Регламент (ЕС) 2019/1716 относно ограничителни мерки с оглед на положението в Никарагуа

10.1.2022   
               
               
                  BG
               
               
                  Официален вестник на Европейския съюз
               
               
                  LI 5/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/22 НА СЪВЕТА
         от 10 януари 2022 година
         за прилагане на Регламент (ЕС) 2019/1716 относно ограничителни мерки с оглед на положението в Никарагуа
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2019/1716 на Съвета от 14 октомври 2019 г. относно ограничителни мерки с оглед на положението в Никарагуа (1), и по-специално член 13, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 14 октомври 2019 г. Съветът прие Регламент (ЕС) 2019/1716 относно ограничителни мерки с оглед на положението в Никарагуа.
                  
               
                     (2)
                  
                  
                     На 8 ноември 2021 г. върховният представител на Съюза по въпросите на външните работи и политиката на сигурност („върховният представител“) направи декларация от името на Съюза, в която подчерта, че изборите в Никарагуа от 7 ноември 2021 г. са проведени без демократични гаранции, а резултатите от тях не са легитимни. Той заяви, че правителството на Никарагуа е лишило никарагуанския народ от гражданското и политическото му право да гласува на надеждни, приобщаващи, честни и прозрачни избори, както и от свободата на изразяване на мнение, на сдружаване и на мирни събрания. Върховният представител посочи, че Съюзът е готов да използва всички инструменти, с които разполага, включително допълнителни ограничителни мерки.
                  
               
                     (3)
                  
                  
                     С оглед на продължаващото сериозно положение в Никарагуа седем лица и три образувания следва да бъдат включени в списъка на физическите и юридическите лица, образуванията и органите, подлежащи на ограничителни мерки, съдържащ се в приложение I към Регламент (ЕС) 2019/1716.
                  
               
                     (4)
                  
                  
                     Поради това приложение I към Регламент (ЕС) 2019/1716 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) 2019/1716 се изменя, както е посочено в приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 януари 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  ОВ L 262, 15.10.2019 г., стр. 1.
      
      
         
            ПРИЛОЖЕНИЕ
            Приложение I към Регламент (ЕС) 2019/1716 се изменя, както следва:
            
                        1)
                     
                     
                        Заглавието на таблицата се заменя със следното:
                        
                                    „А.
                                 
                                 
                                    Физически лица, посочени в член 2“;
                                 
                              
                  
                        2)
                     
                     
                        Следните физически лица се добавят в таблицата:
                        
                                     
                                 
                                 
                                    Име
                                 
                                 
                                    Идентификационни данни
                                 
                                 
                                    Изложение на мотивите
                                 
                                 
                                    Дата на включване в списъка
                                 
                              
                                    „15.
                                 
                                 
                                    Camila Antonia ORTEGА MURILLO
                                 
                                 
                                    Позиция: Дъщеря на Даниел Ортега и Росарио Мурийо, съветник към Президентството, координатор на Комисията за творческа икономика, директор на телевизионната мрежа „Canal 13“
                                    Дата на раждане: 4.11.1987 г.
                                    Място на раждане: Манагуа, Никарагуа
                                    Националност: никарагуанска
                                    Пол: женски
                                    Номер на паспорт №: A00000114 (Никарагуа)
                                    Номер на лична карта: 0010411870001B
                                 
                                 
                                    Камила Антония Ортега Мурийо участва активно в действия в подкрепа на президентската двойка Даниел Ортега и Росарио Мурийо като съветник към Президентството, личен асистент на заместник-президента и координатор на Националната комисия за творческа икономика. Освен това тя е директор на платформата „Nicaragua Diseña“ и на телевизионния канал „Canal 13“.
                                    Отговорна е за използването на „Nicaragua Diseña“ в подкрепа на фалшифицираните президентски и парламентарни избори, проведени на 7 ноември 2021 г., чрез създаване на фалшиви профили в различни платформи на социалните медии.
                                    Като директор на „Canal 13“ тя допринася за разпространението на изказванията на режима на Ортега, проповядващи вражда и омраза срещу гражданската опозиция, като същевременно ограничава редакционния плурализъм и преследва независими журналисти и медии в Никарагуа, премахва свободата на изразяване и действителната изборна надпревара. Играе централна роля за потискането на политическия плурализъм и окончателното разрушаване на никарагуанската демокрация.
                                    Поради това тя е свързана с лица, отговорни за подкопаването на демокрацията и за сериозни нарушения на правата на човека, и подкрепя такива репресии и нарушения.
                                 
                                 
                                    10.1.2022 г.
                                 
                              
                                    16.
                                 
                                 
                                    Laureano Facundo ORTEGA MURILLO
                                 
                                 
                                    Син на Даниел Ортега и Росарио Мурийо, съветник към Президентството
                                    Дата на раждане: 20.11.1982 г.
                                    Място на раждане: Манагуа, Никарагуа
                                    Пол: мъжки
                                    Националност: никарагуанска
                                    Номер на паспорт №: A00000684 (Никарагуа)
                                    Номер на лична карта: 0012011820046M
                                 
                                 
                                    Лауреано Факундо Ортега Мурийо участва активно в действия в подкрепа на президентската двойка Даниел Ортега и Росарио Мурийо като съветник към Президентството. Той обосновава и подкрепя произволното и незаконно лишаване от свобода на лидерите на никарагуанската политическа опозиция и на предварителните кандидати за президент, на студентските лидери и лидерите от селските райони или на независими журналисти, като всички тях нарича „терористи“. Допринасяйки за премахването на действителната изборна надпревара, той играе централна роля за потискането на политическия плурализъм и за окончателното разрушаване на демокрацията в Никарагуа.
                                    Действа като икономически съветник на баща си Даниел Ортега и на режима на Ортега чрез правителствената агенция „ProNicaragua“. Освен това отговаря за дейността на „BanCorp“ — образувание, чиято основна цел е да подпомага, спонсорира и подкрепя финансово репресивните дейности на майка му, заместник-президента Росарио Мурийо.
                                    Поради това той е свързан с лица, отговорни за репресиите над гражданското общество и за сериозни нарушения на правата на човека, и подкрепя такива репресии и нарушения.
                                 
                                 
                                    10.1.2022 г.
                                 
                              
                                    17.
                                 
                                 
                                    Brenda Isabel ROCHA CHACÓN
                                 
                                 
                                    Председател на Върховния избирателен съвет
                                    Дата на раждане: 10.2.1967 г.
                                    Място на раждане: Бонанса, Никарагуа
                                    Пол: женски
                                    Националност: никарагуанска
                                 
                                 
                                    От май 2021 г. насам Бренда Исабел Роча Чакон е председателят на Върховния избирателен съвет — орган, който отговаря за подготовката, провеждането и сертифицирането на общите избори от 7 ноември 2021 г., които поради липсата на прозрачност, истинска опозиция и демократичен дебат подкопаха демократичните институции и процеси. Върховният избирателен съвет лиши опозицията от възможността да се кандидатира на свободни избори и осигури организирането на изборите при недемократични условия.
                                    Поради това тя носи отговорност за репресиите срещу демократичната опозиция и за подкопаването на демокрацията и принципите на правовата държава в Никарагуа.
                                 
                                 
                                    10.1.2022 г.
                                 
                              
                                    18.
                                 
                                 
                                    Cairo Melvin AMADOR ARRIETA
                                 
                                 
                                    Заместник-председател на Върховния избирателен съвет
                                    Дата на раждане: 1952 г.
                                    Пол: мъжки
                                    Националност: никарагуанска
                                 
                                 
                                    От май 2021 г. насам Кайро Мелвин Амадор Ариета е заместник-председателят на Върховния избирателен съвет — орган, който отговаря за подготовката, провеждането и сертифицирането на общите избори от 7 ноември 2021 г., които поради липсата на прозрачност, истинска опозиция и демократичен дебат подкопаха демократичните институции и процеси. Върховният избирателен съвет лиши опозицията от възможността да се кандидатира на избори и осигури организирането на изборите при недемократични условия.
                                    Поради това той носи отговорност за репресиите срещу демократичната опозиция и за подкопаването на демокрацията и принципите на правовата държава в Никарагуа.
                                 
                                 
                                    10.1.2022 г.
                                 
                              
                                    19.
                                 
                                 
                                    Lumberto Ignacio CAMPBELL HOOKER
                                 
                                 
                                    Член на Върховния избирателен съвет, изпълнявал длъжността на председател на Върховния избирателен съвет през 2018 г.
                                    Дата на раждане: 3.12.1949 г.
                                    Място на раждане: Раас, Никарагуа
                                    Пол: мъжки
                                    Националност: никарагуанска
                                    Номер на паспорт: A00001109 (Никарагуа)
                                    Номер на лична карта: 6010302490003J
                                 
                                 
                                    От 2014 г. насам Лумберто Игнасио Кембъл Хукър е член на Върховния избирателен съвет — орган, който отговаря за подготовката, провеждането и сертифицирането на общите избори от 7 ноември 2021 г., които поради липсата на прозрачност, истинска опозиция и демократичен дебат подкопаха демократичните институции и процеси. Върховният избирателен съвет лиши опозицията от възможността да се кандидатира на свободни избори и осигури организирането на изборите при недемократични условия.
                                    Лумберто Игнасио Кембъл Хукър говори пред медиите по време на изборите от 7 ноември 2021 г., като обосновава и приветства организирането им.
                                    Поради това той носи отговорност за репресиите срещу демократичната опозиция и за подкопаването на демокрацията и правовата държава в Никарагуа.
                                 
                                 
                                    10.1.2022 г.
                                 
                              
                                    20.
                                 
                                 
                                    Nahima Janett DÍAZ FLORES
                                 
                                 
                                    Директор на Никарагуанския институт по далекосъобщенията и пощите, дъщеря на генералния директор на националната полиция на Никарагуа Франсиско Хавиер Диаз Мадриз
                                    Дата на раждане: 28.6.1989 г.
                                    Пол: женски
                                    Националност: никарагуанска
                                 
                                 
                                    Найма Джанет Диас Флорес е директор на Никарагуанския институт по далекосъобщенията и пощите (TELCOR), регулаторния орган за далекосъобщителни и пощенски услуги. Никарагуанските власти използват TELCOR за заглушаване на независимите медии, включително на три новинарски организации от 2018 г. насам. По време на предизборната кампания за общите избори през 2021 г. TELCOR провежда широкомащабни кампании за дезинформация. В качеството си на институция, отговаряща за прилагането на „Закона за киберсигурността“, TELCOR ръководи и провежда по наблюдение на комуникацията по отношение на гражданското общество и демократичната опозиция.
                                    От своята позиция Найма Диас Флорес действа като поддръжник на режима на Ортега и ръководи и провежда действия за дезинформация и надзор чрез TELCOR спрямо гражданското общество и демократичната опозиция. Поради това тя е отговорна за сериозни нарушения на правата на човека, за репресии срещу гражданското общество и демократичната опозиция и за подкопаването на демокрацията в Никарагуа.
                                 
                                 
                                    10.1.2022 г.
                                 
                              
                                    21.
                                 
                                 
                                    Luis Ángel MONTENEGRO ESPINOZA
                                 
                                 
                                    Ръководител на Главната инспекция на банките и другите финансови институции на Никарагуа
                                    Дата на раждане: 1.1.1949 г.
                                    Място на раждане: Естели, Никарагуа
                                    Пол: мъжки
                                    Адрес: Planes De Puntaldia Casa #16, Managua, Nicaragua
                                    Националност: никарагуанска
                                    Номер на лична карта: 1610101490000S
                                 
                                 
                                    Луис Анхел Монтенегро Еспиноса ръководи Главната инспекция на банките и другите финансови институции на Никарагуа (SIBOIF). На тази си длъжност той е отговорен за преследването на финансовите участници, противопоставяли се на политиките на режима на Ортега, както и за прилагането на контрола на режима върху финансовия сектор.
                                    Назначен е на този пост пряко от Даниел Ортега като награда за неговата лоялност. На предишната си позиция на ръководител на Върховния контролен орган на републиката той е правел необходимото за това корумпираните финансови дейности на Ортега да не подлежат на одит и също така е допринасял за упражнявания от Ортега контрол върху режима.
                                    Поради това носи отговорност за подкопаването на принципите на правовата държава в Никарагуа, както и за репресиите срещу гражданското общество и демократичната опозиция.
                                 
                                 
                                    10.1.2022 г.“;
                                 
                              
                  
                        3)
                     
                     
                        Добавят се следното заглавие и таблица:
                        
                                    „Б.
                                 
                                 
                                    Юридически лица, образувания и органи, посочени в член 2
                                    
                                                 
                                             
                                             
                                                Име
                                             
                                             
                                                Идентификационни данни
                                             
                                             
                                                Изложение на мотивите
                                             
                                             
                                                Дата на включване в списъка
                                             
                                          
                                                1.
                                             
                                             
                                                National Police of Nicaragua (Национална полиция на Никарагуа)
                                                La Policía Nacional Nicaragüense
                                             
                                             
                                                Седалище: Манагуа, Никарагуа
                                                Дата на създаване: 22.8.1979 г.
                                                Уебсайт: http://www.policia.gob.ni/
                                             
                                             
                                                Националната полиция на Никарагуа носи отговорност за унизителното отношение, включително за физическите и психологическите изтезания на лицата, противопоставящи се на режима на Ортега. Тя носи отговорност за незаконното лишаване от свобода без правни и демократични гаранции на потенциални кандидати за президент, лидери на гражданското общество, студентски лидери и лидери на селските райони и независими журналисти.
                                                Националната полиция изигра важна роля за това Даниел Ортега да избегне сблъсъка с една истинска демократична опозиция по време на общите избори от 7 ноември 2021 г. Преди тези избори националната полиция е извършвала непрекъснато наблюдение и преследване на опозиционни лидери, незаконни влизания в жилища и произволни арести на членове на опозицията и систематично е заплашвала държавни служители.
                                                През 2018 г. националната полиция е участвала в убийствата на мирни демонстранти в Никарагуа.
                                                Поради това националната полиция на Никарагуа носи отговорност за сериозни нарушения на правата на човека, репресии срещу гражданското общество и демократичната опозиция и подкопаването на демокрацията и правовата държава в Никарагуа.
                                             
                                             
                                                10.1.2022 г.
                                             
                                          
                                                2.
                                             
                                             
                                                Supreme Electoral Council (Върховен избирателен съвет)
                                                Consejo Supremo Electoral
                                             
                                             
                                                Адрес: Pista Juan Pablo II, Managua 14005, Nicaragua
                                                Уебсайт: https://www.cse.gob.ni/
                                                Имейл: info@cse.gob.ni
                                             
                                             
                                                Върховният избирателен съвет е органът, който отговаря за подготовката, провеждането и сертифицирането на общите избори от 7 ноември 2021 г., които поради липсата на прозрачност, истинска опозиция и демократичен дебат подкопаха демократичните институции и процеси. Върховният избирателен съвет лиши опозицията от възможността да се кандидатира на свободни избори и осигури организирането на изборите при недемократични условия.
                                                Поради това Върховният избирателен съвет носи отговорност за репресиите срещу демократичната опозиция, както и за подкопаването на демокрацията и правовата държава в Никарагуа.
                                             
                                             
                                                10.1.2022 г.
                                             
                                          
                                                3.
                                             
                                             
                                                The Nicaraguan Institute of Telecommunications and Post (Никарагуански институт по телекомуникации и пощенски услуги)
                                             
                                             
                                                Адрес: Avenida Bolívar, Esquina diagonal al edifico de la Cancillería, Aptdo 2664, Managua, 10000 Nicaragua
                                                Дата на регистрация: 12.6.1982 г.
                                                Уебсайт: https://www.telcor.gob.ni
                                             
                                             
                                                Никарагуанският институт по телекомуникации и пощенски услуги (TELCOR) е регулаторният орган за телекомуникациите и пощенските услуги. Той се използва от никарагуанските органи за заглушаване на независимите медии, включително на три новинарски организации от 2018 г. насам, по време на репресиите през 2018 г. и след общите избори през 2021 г. По време на общата предизборна кампания TELCOR провежда широкомащабна дезинформационна кампания. В качеството си на институция, отговаряща за прилагането на „закона за киберсигурността“, TELCOR ръководи и извършва дейности по наблюдение на комуникацията по отношение на гражданското общество и демократичната опозиция.
                                                Поради това TELCOR носи отговорност за сериозни нарушения на правата на човека и за репресии срещу гражданското общество и демократичната опозиция.
                                             
                                             
                                                10.1.2022 г.“.